
   HOTĂRÂREA NR. 1
  Consiliul Local al Municipiului Craiova, întrunit în şedinţa  ordinară din data de 29.01.2009;

  Având în vedere raportul nr.9/2009 prin care  se propune încetarea de drept a mandatului de consilier local al domnului Stroe Ionuţ Marian şi validarea mandatului de consilier local al dlui Mincu Lucian şi rapoartele comisiilor de specialitate ale Consiliului Local al Municipiului Craiova nr.41, 42, 43, 45, 46/2009;

 În conformitate cu prevederile art.88 alin.1 lit. g, coroborat cu art. 91 alin.3 din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, art.92 alin.9 din  Legea nr.67/2004 privind alegerea autorităţilor administraţiei publice locale şi art.9 alin.1 lit.b din Legea nr.393/2004 privind Statutul aleşilor locali;

    În temeiul art.30 alin.6, art.45 alin.1 şi art.62 alin. 2 din Legea nr. 215/2001, privind administraţia publică locală, republicată;

                                    H O T Ă R Ă Ş T E:

  Art.1. Încetează de drept mandatul de consilier local din cadrul Consiliului Local al Municipiului Craiova al d-lui STROE IONUŢ MARIAN, urmare opţiunii acestuia pentru exercitarea mandatului de deputat al României. 
Art.2. Se validează mandatul de consilier local al d-lui MINCU LUCIAN următorul   supleant  de pe lista electorală a Partidului Naţional Liberal-Filiala Dolj.
Art.3. Dl. Mincu Lucian, se subrogă în calitatea de membru al Comisiilor de Specialitate   (Comisia I Buget Finanţe, Studii, Prognoze şi Administrarea domeniului şi Comisia III Servicii Publice, Liberă Iniţiativă şi Relaţii Internaţionale), în Consiliul de Administraţie al Teatrului Liric „Elena Teodorini”, în Consiliile de Administraţie ale Grădiniţei de copii cu program prelungit nr.36, Grădiniţei de copii cu program prelungit nr.56 şi Şcolii cu clasele I-VIII nr.31 „Teodor Aman”, şi pe cale de consecinţă se modifică în mod corespunzător Hotărârile Consiliului Local al Municipiului Craiova nr.6, 34 şi 110/2008.
 Art.4.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Economico-Financiară vor aduce la îndeplinire prevederile prezentei hotărâri.

